Steenhuisen kandidaat vir DA-leierJohn Steenhuisen is as parementêre leier aangekondig. (Foto: Twitter) Die DA se parlementêre leier, John Steenhuisen, het aangekondig dat hy hom verkiesbaar stel as oorgangsleier en uiteindelik as federale leier van die DA. Steenhuisen het die aankondiging vanmiddag gemaak in ŉ toespraak voor die Kaapse Persklub by Kelvin Grove in Nuweland, Kaapstad. Die oorgangsleier van die DA word op 17 November deur die party se federale raad verkies en die nuwe federale leier deur die federale DA-kongres in April. Verdere beriggewing oor sy visie vir die land en die DA – en sy verhouding met die voorsitter van die DA se federale dagbestuur, Helen Zille – sal volg.